Drąsiaširdis (serialas)
Drąsiaširdis (angl. Marvel's Daredevil) – JAV televizijos serialas, sukurtas pagal „Marvel“ komiksų personažą Drąsiaširdį. Serialo veiksmas vyksta „Marvel Cinematic Universe“ (MCU) ir jame pripažįstamas franšizės filmų ir kitų televizijos serialų tęstinumas. Serialas turėjo būti tamsesnis nei kiti „Marvel“ projektai, sąmoningai vengiant kryžminimo su platesniu MCU ir daugiausia dėmesio skiriant kriminalinės fikcijos stiliui, kurį įkvėpė 1970-ųjų filmai. 2015 m. balandžio 10 d. „Netflix“ išleido visą pirmąjį sezoną, 2016 m. kovo 18 d. – antrąjį, o 2018 m. spalio 19 d. – trečiąjį. Jie sulaukė teigiamų atsiliepimų ir daugybės apdovanojimų, įskaitant kelias nominacijas „Emmy“ apdovanojimams. 2018 m. lapkričio 29 d. „Netflix“ atšaukė serialą.